Misdadiger ontsnap uit Pta-tronkArgieffoto Kol. Amelia Dreyer, woordvoerder van die polisie, het gesê die 29-jarige misdadiger het ontsnap terwyl ander gevangenes besig was met sportaktiwiteite op die sportveld. Hy was in sy tronk-uniform. Dreyer kon nie verduidelik hoe die man dit reggekry het om uit die gevangenis te ontsnap nie en het gesê die besonderhede is nog nie duidelik nie. “Die polisie het saam met ander wetstoepassingsagentskappe gehelp om na die verdagte te soek, maar hy is nog nie weer in hegtenis geneem nie.” Die gevangene dien tans vier jaar tronkstraf uit vir motordiefstal. “’n Saak van ontsnapping uit wettige aanhouding is by die Pretoria sentraal-polisiestasie aanhangig gemaak vir verdere ondersoek,” het sy gesê.